লিনাক্স
১৯৮৩ সালে রিচার্ড স্টলম্যান গ্নু প্রকল্প প্রতিষ্ঠা করেন। গ্নু প্রকল্পের উদ্দেশ্য ছিল পুরোপুরি বিনামূল্যের সফটওয়্যার ব্যবহার করে একটি পূর্ণাঙ্গ ইউনিক্স-সদৃশ অপারেটিং সিস্টেম তৈরি করা। ৯০-এর দশকের শুরুর দিকেই গ্নু এই অপারেটিং সিস্টেমের প্রায় সমস্ত দরকারি উপাদানগুলো বানাতে বা সংগ্রহ করতে সক্ষম হয়। উপাদানগুলোর মধ্যে ছিল বিভিন্ন কোড লাইব্রেরি, কম্পাইলার, টেক্সট সম্পাদক (টেক্সট এডিটর), একটি ইউনিক্স-সদৃশ খোলস (শেল), এবং আরও অন্যান্য সফটওয়্যার। কিন্তু একটি গুরুত্বপূর্ণ উপাদান তখনও বাকি ছিল, আর তা হল কার্নেল - অপারেটিং সিস্টেমটির নিম্নতম স্তরের উপাদান বা ভিত্তি।
গ্নোম ফাউন্ডেশন
গ্নোম ফাউন্ডেশন মূলত গ্নোম প্রকল্পের লক্ষ্য বাস্তবায়নের লক্ষে কাজ করে থাকে। গ্নোম প্রকল্পের মাধ্যমে একটি এমন একটি কম্পিউটিং প্লাটফর্ম তৈরী করার চেষ্ঠা করা হচ্ছে যা হবে একটি পূর্ণাঙ্গ ফ্রি সফটওয়্যার।